Narva munitsipaalharidussüsteemi arengukava 2015-2020 lähteülesanne
1. Arengukava eesmärk ja ülesanded. Narva munitsipaalharidussüsteemi arengukava 2015-2020 eesmärgiks on linna haridussüsteemi hetkeseisu analüüsi tulemustest lähtuvalt visiooni 2020, arengukontseptsiooni, -strateegiate ja -suundade kindlaksmääramine, eesmärkide püstitamine ja aastateks 2015-2020 tegevuskava väljatöötamine.

Narva munitsipaalharidussüsteemi arengukava kinnitati 24. augustil 2006. a Narva Linnavolikogu määrusega nr 35, mis jõustus 2006. a 1. septembril. Nimetatud määrusega kinnitatud arengukava sisaldas Narva munitsipaalharidussüsteemi arengustrateegiat 2010. aastani ja Narva munitsipaalharidussüsteemi arendamise tegevuskava aastateks 2006 – 2009. 2006. a kinnitatud arengukava uuendati ja muudeti 2008. aastal Narva Linnavolikogu 17.01.2008 määrusega nr 7, muudetud dokumendi nimetuseks pandi „Narva munitsipaalharidussüsteemi arengukava: Narva munitsipaalharidussüsteemi arenduse tegevuskava aastateks 2006-2011”. Narva Linnavolikogu 26.03.2009. a määrusega nr 12 arengukava taas täiendati ning pikendati arengukava perioodi 2012. aastani. 2010. aastal arengukava tegevuskava taas uuendati, täiendati ja muudeti. 08.04.2010 võttis Narva Linnavolikogu vastu määruse nr 17 „Narva munitsipaalharidussüsteemi arengukava: Narva munitsipaalharidussüsteemi arenduse tegevuskava aastateks 2010-2014”. 

2010. aastal toimusid olulised muutused Eesti haridusmaastikul: hakkasid kehtima erinevad õppekavad põhikoolile ja gümnaasiumile, olulised muutused toimusid põhikooli- ja gümnaasiumiseaduses. Toimunud muudatuste ja uuenduste kontekstis võttis Narva linnavolikogu 26.05.11 vastu otsuse nr 77 munitsipaalharidussüsteemi arengukava 2012-2015
 koostamisest. Kultuuriosakonna juhataja käskkirjaga nr 1.1-8/85 kinnitati arengukava koostamise töörühm, kelle ülesandeks oli linna haridussüsteemi hetkeseisu analüüsi tulemustest lähtuvalt visiooni 2020 koostamine, arengukontseptsiooni, -strateegiate ja –suundade kindlaksmääramine, eesmärkide püstitamine ja aastateks 2012-2016 tegevuskava väljatöötamine. Töörühm lõpetas oma tegevuse ning esitas arengukava eelnõu linnavolikogule vastavalt lähteülesandes kehtestatud tähtaegadele 2012.a juunis. Narva linnavolikogule munitsipaalhariduse arengukava 2012-2016 eelnõu oli kooskõlas Narva linnavolikogu 26.05.11 vastu võetud otsusega nr 77: munitsipaalharidussüsteemi arengukava 2012-2016 oli suunatud olemasoleva munitsipaalharidussüsteemi säilimisele; arengukava eelnõu arvestas Narva linna rahvuskoosseisu, integratsioonivõimalusi (Eesti, Euroopa ja Euroopa rahvusvähemuste keskkonda), demograafilist olukorda ja territoriaalseid eripärasid; arengukava pidas oluliseks võimalust omandada haridust emakeeles vastavalt kehtivale põhikooli- ja gümnaasiumiseadusele, samuti võttis arvesse haridusasutuste hoolekogude ja laste seaduslike esindajate suurenevat rolli. 
Arengukava 2012-2016 eelnõu esitati linnavolikogule 2012. a juunis, kuid juba 2012. a sügisel ilmus informatsioon üldhariduse uue rahastamismudeli eelnõust ning üldhariduse finantseerimise põhimõtete muutmisest, samuti põhikooli- ja gümnaasiumiseaduses toimuvatest järjekordsetest muudatustest. Selliste väga oluliste muudatuste perspektiivis nõudis arengukava eelnõu ümbervaatamist ja ulatuslikku korrigeerimist. 2013. aasta jaanuaris kutsus Narva Linnavalitsus arengukava eelnõu linnavolikogust tagasi. 2013. aastal muudeti paljud tähtsad kooli- ja õppekorraldust puudutavad õigusaktid (nt kehtestati uued kvalifikatsiooninõuded, korraldati ümber õpetajate tööaja arvestamine jpm). 2013. aasta septembrist hakkas kehtima üldhariduse uus rahastamismudel.
Aastal 2014 muudatused ja uuendused haridusmaastikul on jätkuvalt aktuaalsed: on muutumas õppenõustamis- ja karjäärikeskuste struktuur (sh nõustamiskomisjonide moodustamise tingimused, õpilaste HEV-klassidesse ja laste erirühmadesse vastuvõtmise tingimused jm), töötatakse „Huvitava kooli“ algatuse põhimõtete kallal, on muutumas riikliku järelevalve teostamise süsteem, muudetakse koolieelse lasteasutuse seadust.   
Olulised muutused on toimunud üld- ja alushariduse valdkonnas ka linna tasemel. Narva Linnavalitsus ja Narva Linnavolikogu on viimastel aastatel olnud pidevas kontaktis Narva koolivõrgu asjus Haridus- ja Teadministeeriumiga.  Koolivõrku puudutav tegevus on edenenud Narvas mitmes suunas korraga, kaasatud on ka linnavolikogu juures tegutsev hariduskomisjon ning ajutised komisjonid ja töörühmad, mille kompetentsi kuuluvad täpsemate ülesannete lahendamine. Narva Linnavolikogu 20.02.2014. a istungil vastu võetud otsusega nr 38 kinnitati linnavolikogu ajutine komisjon Narva Eesti Gümnaasiumi ja Narva Vanalinna Riigikooli võimalikuks ümberkorraldamiseks. 3.04.14 moodustati Narva linnavolikogu hariduskomisjoni juures Narva koolivõrgu korrastamise töörühm. 11.06.14 andis Narva linnavolikogu hariduskomisjon Narva Linnavalitsuse Kultuuriosakonnale ülesande koostada Narva munitsipaalhariduse arengukava lähteülesanne.  Tehtud on ka muid tähtsaid otsuseid: 19.03.14 kehtestas Narva Linnavalitsus korraldusega nr 299-k 10. klassi moodustamisel õpilaste arvu alumise piirnormi, mille kohaselt kõik Narva gümnaasiumiastmega munitsipaalkoolid juhinduvad 10. klasside moodustamisel sellest, et 10.klass (või gümnaasiumiõppe 1. aasta õpperühm) avatakse ainult siis, kui selles on vähemalt 36 õpilast; 23.03.14 võttis Narva Linnavolikogu otsuse Narva 6. kooli ümberkorraldamisest, mille kohaselt 6. koolis ei avata alates 2014. a 1. septembrist gümnaasiumiklasse. 29.05.14 tuli Eesti Gümnaasiumi ja Vanalinna Riigikooli võimalikuks ümberkorraldamiseks moodustatud ajutine komisjon otsusele Eesti gümnaasiumi riigile üleandmisest tingimusel, et moodustatakse 2 põhikooli (üks keelekümbluse põhikool ja teine täielikult eesti õppekeelega põhikool) ja ühine gümnaasium. 

Muudatusi nõuab ka alushariduse valdkond: alates 2009. aastast on langenud Narvas registreeritud koolieelses eas olevate laste arv, kuid lasteaedade võrk ja lasteaedades avatud rühmade arv on jäänud samaks. Arengukava 2015-2020 eelnõu koostamisel esitatakse nii koolide kui lasteaedade võrgu arenguperspektiivi. 
2. Arengukavas käsitletav ajavahemik, arengukava kehtivuse tähtaeg. Narva munitsipaalharidussüsteemi koostatavas arengukavas käsitletav ajavahemik on 2015-2020. Arengukava kehtib 2015.aastast ning hõlmab nelja eelseisvat eelarveaastat. Arengukava esitab Narva munitsipaalharidussüsteemi visiooni 2020, arengukontseptsiooni, -strateegiad ja -suunad, püstitab eesmärgid aastani 2020. 

3. Arengukava koostamise põhimõtted; arengukava vastavus linna ja riigi arengustrateegiatele ja -kavadele. Arengukava juhindub riiklikest õppekavadest (so koolieelse lasteasutuse riiklik õppekava, põhikooli riiklik õppekava, gümnaasiumi riiklik õppekava), põhikooli- ja gümnaasiumiseadusest, koolieelse lasteasutuse seadusest. Arengukava väljatöötamisel lähtutakse Narva arengu- ja eelarvestrateegiast, Narva linna arengukavast, kehtivatest õigusaktidest ning haridusvaldkonda reguleerivatest arengukavadest ja strateegiatest, eeskätt Eesti haridusstrateegiast 2020 (Eesti hariduse viis väljakutset) ja Vabariigi Valitsuse 13.02.14. heaks kiidetud elukestva õppe strateegiast aastateks 2014-2020.  

Arengukava väljatöötamisel toetutakse rahvusvahelise õpilaste õpitulemuslikkuse uuringu PISA 2012 ülevaatele. Arvesse võetakse haridusvaldkonnale lähedaste alade arengupoliitikad ja –strateegiad (eeskätt lõimuv Eesti 2020; keelekümblusprogrammi strateegia 2014-2020 jt)

4. Arengukava ülesehitus.  Narva munitsipaalharidussüsteemi arengukava esitab linna haridussüsteemi hetkeseisu analüüsi tulemustest lähtuvalt visiooni 2020, arengukontseptsiooni ja -suunad, eesmärgid ja tegevuskava aastateks 2015-2020. Analüütiline osa koosneb kahest osast, millest üks keskendub koolieelsetele lasteasutustele ja teine koolidele.
Koostatava arengukava tähelepanu keskmes on Narva lasteaedade võrgu ja munitsipaalkoolide areng. Huviharidust käsitletakse käesolevas arengukavas ainult üldhariduse kontekstis. Narva üldhariduskoolide osas kirjeldatakse koolide erijooni, kallakuid jms, eestikeelse aineõppe ja võõrkeelte õppe korraldust, õpilaste hariduslike erivajadustega arvestamise võimalusi, eritletakse Narva üldhariduskoolide õpilaste arvu aastatel 2010 – 2014 nii kooliti kui kooliastmeti. Suurt tähelepanu pööratakse pedagoogide koosseisule (kvalifikatsiooninõuetele vastavus, keeleoskus, vanus) – arengukava on suunatud pedagoogide kvalifikatsiooni toetamisele ja kvalifikatsiooni vastavusele kaasaegsetele nõuetele. Analüüsitakse gümnaasiumi medaliga lõpetajate arvu aastatel 2010-2014, aineolümpiaadide võitjate arvu. Käsitletakse andmeid Narva koolide lõpetajate edasise käekäigu ja haridustee jätkamise kohta. Üldhariduse peatüki lõpus esitatakse õpilaste arvu prognoos aastani 2020. 

Narva koolieelseid lasteasutusi käsitlevas osas kirjeldatakse võrgu hetkeseisu (lasteasutuste erijooned, laste hariduslike erivajaduste arvestamine), eritletakse Narva koolieelsetes lasteasutustes laste arvu aastatel 2010-2014. Käsitletakse Narva koolieelsete lasteasutuste pedagoogide koosseisu (kvalifikatsiooninõuetele vastavus, keeleoskus, vanus). Tähelepanu osutatakse eesti keele ja võõrkeelte õppele. Alushariduse peatüki lõpus esitatakse laste arvu prognoos ja koolieelsete lasteasutuste kohtade arvu prognoos aastani 2020.

Arengukavas käsitletakse Narva munitsipaalharidussüsteemi arendamise võimalusi, esitatakse Narva munitsipaalharidussüsteemi visioon 2020 ja optimaalne arengumudel, arengulised eesmärgid ja nende saavutamise aluseks olevad peamised strateegilised valikud, määratakse eesmärkide saavutamiseks vajalikud ülesanded ning nende teostamise ajaline järgnevus. 

Tegevuskavas 2015-2020 esitatakse tegevused, mis viivad püstitatud eesmärkide saavutamisele ja ülesannete täitmisele. Arengukava sisaldab andmeid tegevuskava elluviimiseks vajalikest linnaeelarveliste ja linnaeelarveväliste vahendite mahust ning juhindub asutuse finantseerimise põhimõtetest lähtuvalt rahastamismudelist. Arengukavas esitatakse püstitatud eesmärkide ja ülesannete täitmise edukuse määramise mõõdikud ning võimalikud riskid arengukavas püstitatud eesmärkide saavutamisel, samuti võimalused riskide maandamiseks.

5. Arengukava koostajad. Narva munitsipaalhariduse arengukava koostamise eest vastutab Kultuuriosakond. Narva munitsipaalhariduse arengukava eelnõu koostamise kallal töötab Kultuuriosakonna käskkirjaga moodustatud töörühm, kuhu kuuluvad nii Kultuuriosakonna teenistujad kui Narva Linnavalitsuse Kultuuriosakonna allasutuste töötajad. Arengukava eelnõu vahetud koostajad on Narva Linnavalitsuse Kultuuriosakonna haridusteenistuse teenistujad. Koostamisel toimub tihe koostöö linnavolikogu komisjonidega (eeskätt hariduskomisjoniga), ajutiste komisjonidega ja töörühmadega, samuti teiste partneritega. Avalikust arutelust võtavad osa kõik isikud, kes on huvitatud Narva munitsipaalharidussüsteemi edukast toimimisest ning kel on ettepanekuid munitsipaalharidussüsteemi visiooni, arengukontseptsiooni, -strateegiate ja -suundade, arengukava, eesmärkide ja tegevuskava kohta.

6. Dokumendi koostamise tähtajad, arengukava koostamiseks vajalikud tegevused. Arengukava lähteülesande koostamine toimub 2014. a juulis. Lähteülesande ja arengukava eelnõu kooskõlastatakse Narva Linna Arenduse ja Ökonoomika Ametiga. Kooskõlastatud lähteülesanne esitatakse 2014. a augustis Narva linnavolikogu hariduskomisjonile ja Narva Linnavolikogule. Arengukava koostamine algatatakse linnavolikogu määruse alusel. Dokumendi koostamine toimub vastavalt linnavolikogu poolt kehtestatud lähteülesandele kooskõlas Narva Linnavolikogu 28.09.2006. a määrusega nr 42 „Narva linna arengudokumentide menetlemise kord“. Narva Linnavalitsuse Kultuuriosakonna juhataja käskkirjaga moodustatakse 2014. a septembris arengukava koostamise töörühm. Ajavahemikul 2014. a september-2015. a aprill toimub töö arengukava analüütilise osa ja tegevuskava koostamise kallal. Arengukava tõhusa ja tulemusliku koostamise tulemusena kujuneb Narva munitsipaalharidussüsteemi arengudokument, mis sisaldab visiooni 2020, arengukontseptsiooni, -strateegiaid ja -suundi, arengukava, eesmärke ja tegevuskava aastateks 2015-2020. 

Arengukava koostamiseks viiakse läbi järgmised tegevused: arengukava koostamine algab andmete kogumisest, hetkeseisu olukorra kaardistamisest, andmete analüüsimisest. Seejärel toimub prognooside andmine ja planeerimine, arengukava tegevuskava väljatöötamine. Arengukava koostamise kallal töötab Narva Linnavalitsuse Kultuuriosakonna juhataja käskkirjaga moodustatud töörühm töökoosolekutel ja -kohtumisel. 

Narva munitsipaalharidussüsteemi arengukava eelnõu avalikustatakse 2015. a mais Narva linna veebilehel. Arengukava eelnõu avalikustamine avab avaliku arutelu, samal perioodil toimub arengukava eelnõu tutvustamine Narva haridusasutuste juhtidele. Avaliku arutelu perioodil saadud arvamused, ettepanekud jms protokollitakse, eesmärgiga käsitleda neid töörühma koosolekutel. Narva munitsipaalharidussüsteemi arengukava eelnõu kooskõlastatakse Narva Linna Arenduse ja Ökonoomika Ametiga. Narva munitsipaalharidussüsteemi arengukava kehtestatakse linnavolikogu määrusega.

7. Arengukava koostamise ajakava

	Tegevus 
	Tähtaeg 

	Lähteülesande koostamine ja esitamine kooskõlastamiseks Narva Linna Arenduse ja Ökonoomika Ametile
	2014. a juuli

	Lähteülesande esitamine  linnavolikogu hariduskomisjonile ja linnavolikogule
	2014. a august-september  

	Arengukava koostamise algatamine
	2014. a august-september

	Arengukava koostamise töörühma moodustamine
	2014. a september

	Töö arengukava analüütilise osa kallal
	2014. a  september-detsember

	Prognooside koostamine, planeerimine, tegevuskava koostamine
	2014. a jaanuar-aprill 

	Arengukava eelnõu avalikustamine (avalik arutelu)
	2015. a mai

	Arengukava eelnõu tutvustamine linnavolikogu hariduskomisjonile, kooskõlastamine Narva Linna Arenduse ja Ökonoomika Ametiga
	2015. a mai-juuni

	Arengukava eelnõu esitamine linnavolikogule
	2015. a juuni


8. Arengukava kooskõlastamise ja avalikustamise kord. Narva munitsipaalharidussüsteemi arengukava 2015-2020 koostamine ja avalikustamine toimub vastavalt Narva Linnavolikogu 28.09.2006. a määrusega nr 42 kehtestatud Narva linna arengudokumentide menetlemise korrale.

Arengukava koostamine algatatakse linnavolikogu määruse alusel. Arengukava koostatakse vastavalt linnavolikogu poolt kehtestatud lähteülesandele. Narva munitsipaalharidussüsteemi arengukava lähteülesande eelnõu ja arengukava eelnõu kooskõlastatakse  Narva Linna Arenduse ja Ökonoomika Ametiga.  

Narva Linnavalitsuse Kultuuriosakond avalikustab arengukava eelnõu Narva linna veebilehel ja korraldab avalike arutelude kaudu kõigi huvitatud isikute kaasamise. 

Arengukava kehtestatakse Narva linnavolikogu määrusega.

� Vastavalt Narva Linnavolikogu 26.05.2011 otsusele nr 77 kavandati arengukava koostamist aastani 2015. 01.01.2012 jõustus kohaliku omavalitsuse korralduse seaduse uus redaktsioon, millega nähti ette, et  linna või valla kehtiv arengukava peab mis tahes eelarveaastal hõlmama vähemalt nelja eelseisvat eelarveaastat, seega koostatava arengukava periood muudeti aastani 2016





